RESOLUCIÓN do 6 de agosto de 2010, da Secretaría Xeral para o Deporte, pola que se conceden subvencións a concellos ao abeiro da Resolución do 20 de abril de 2010, pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos e pola que se convocan as correspondentes ao ano 2010 (Diario Oficial de Galicia número 77, do 26 de abril).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/08/2010

De conformidade co disposto na Resolución do 20 de abril de 2010, pola que se aproban as bases reguladoras para a concesión de subvencións a concellos de Galicia, en réxime de concorrencia competitiva, para a realización de obras de construción, mellora, acondicionamento e reforma de instalacións e espazos deportivos e pola que se convocan as correspondentes ao ano 2010 (DOG nº 77, do 26 de abril), recibidas as solicitudes na Secretaría Xeral para o Deporte e rematada a fase de revisión da documentación achegada e de comprobación do grao de cumprimento dos requisitos establecidos na devandita resolución, esta secretaría xeral
RESOLVE:
1. Outorgar para as finalidades que se indican as subvencións económicas que a favor dos concellos propostos se identifican e ordenan a seguir por orde da puntuación acadada, unha vez aplicados os criterios establecidos no artigo 5.2º da Resolución do 20 de abril de 2010. O importe da subvención acada o oitenta por cento da totalidade do investimento, con base no establecido no artigo 7.2º da convocatoria.
Ver referencia pdf "15400D007P016.PDF"
2. Denegar o outorgamento das restantes solicitudes de subvención admitidas por acadar unha valoración inferior para as accións programadas, en relación coas que resultaron subvencionadas, e ordenadas pola puntuación obtida. Con base no establecido no artigo 3.4º da convocatoria, os solicitantes que obtiveron subvención para a realización de obras no ano 2009, pasan a ocupar o seguinte lugar, na orde de puntuación final, ao último concello solicitante nesta convocatoria que non obtivese subvención en 2009.
Ver referencia pdf "15400D007P016.PDF"
3. Declarar excluídos os solicitantes que se identifican a seguir ordenados alfabeticamente e polas causas que para cada caso se indican.
Ver referencia pdf "15400D007P016.PDF"
4. Considerar que desisten das súas peticións por non ter procedido á emenda da súa solicitude, de acordo co requirimento para o efecto realizado nos termos do artigo 71.1º da Lei 30/1992, do 26 de novembro, de réxime xurídico das administracións públicas e do procedemento administrativo común, os seguintes interesados, ordenados alfabeticamente.
Ver referencia pdf "15400D008P019.PDF"
5. Aceptarlles as renuncias e desistencias da súa solicitude aos seguintes interesados, ordenados alfabaticamente.
Ver referencia pdf "15400D008P019.PDF"
6. A finalidade das subvencións é axudar aos concellos de Galicia para a realización de obras de construción, mellora, acondicionamento e reforma de instalacións e espazos deportivos no ano 2010.
7. As subvencións concedidas faranse efectivas con cargo á aplicación 04.60.441A.760.0 e ata unha contía máxima de 1.122.600 .
Esta resolución comporta unha asignación do crédito establecido por un importe total de 1.119.763,45  (un millón cento dezanove mil setecentos sesenta e tres euros e corenta e cinco céntimos).
8. Contra esta resolución, os interesados poderán interpoñer recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da recepción da oportuna notificación ou, de ser o caso, a partir do día seguinte ao da publicación, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses, ante o Tribunal Superior de Xustiza de Galicia.
Santiago de Compostela, 6 de agosto de 2010.
José Ramón Lete Lasa
Secretario xeral para o Deporte